title: Rozhodnutie zástupcov vlád členských štátov (EÚ, Euratom) 2018/879 z 13. júna 2018, ktorým sa vymenúvajú sudcovia Súdneho dvora

text:
               19.6.2018

               SK

               Úradný vestník Európskej únie

               L 155/4

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2018/879
   z 13. júna 2018,
   ktorým sa vymenúvajú sudcovia Súdneho dvora
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Funkčné obdobie štrnástich sudcov a piatich generálnych advokátov Súdneho dvora sa skončí 6. októbra 2018. Je potrebné pristúpiť k vymenovaniam na účely obsadenia týchto funkcií na obdobie od 7. októbra 2018.

               (2)

               Funkčné obdobie sudcov a generálnych advokátov trvá šesť rokov.

               (3)

               Pán Irmantas JARUKAITIS a pán Peter George XUEREB boli navrhnutí za sudcov Súdneho dvora.

               (4)

               Výbor stanovený v článku 255 Zmluvy o fungovaní Európskej únie zaujal stanovisko k vhodnosti uvedených kandidátov vykonávať funkciu sudcu Súdneho dvora a sudcu Všeobecného súdu,

         PRIJALI TOTO ROZHODNUTIE:
   Článok 1
   Za sudcov Súdneho dvora sa na obdobie od 7. októbra 2018 do 6. októbra 2024 vymenúvajú:

               —

               pán Irmantas JARUKAITIS,

               —

               pán Peter George XUEREB.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 13. júna 2018

            predseda

         D. TZANTCHEV


               19.6.2018

               SK

               Úradný vestník Európskej únie

               C 215/243

         P8_TA(2016)0395
   Žiadosť o zbavenie imunity Jeana-Marieho Le Pena
   Rozhodnutie Európskeho parlamentu z 25. októbra 2016 o žiadosti o zbavenie imunity Jeana-Marieho Le Pena (2016/2108(IMM))
   (2018/C 215/36)

      Európsky parlament,

               —

               so zreteľom na dve žiadosti o zbavenie imunity Jeana-Marieho Le Pena, ktoré Európskemu parlamentu 14. marca 2016 postúpila generálna prokurátorka a ktoré boli 8. júna 2016 oznámené v pléne, v súvislosti s dvoma konaniami vo veci podnecovania k rasovej nenávisti (2211/15/21 a 2226/15/9) prebiehajúcimi pred vyšetrovacími sudcami na prvostupňovom súde v Paríži, ktoré sa týkajú rovnakej skutkovej podstaty,

               —

               po vypočutí Jeana-Marieho Le Pena v súlade s článkom 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu z 20. septembra 1976 o priamych a všeobecných voľbách poslancov Európskeho parlamentu,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

               —

               so zreteľom na článok 26 ústavy Francúzskej republiky,

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0301/2016),

               A.

               keďže dvaja vyšetrovací sudcovia prvostupňového súdu v Paríži požiadali o zbavenie parlamentnej imunity Jeana-Marieho Le Pena v súvislosti s údajným spáchaním trestného činu;

               B.

               keďže podľa článku 9 Protokolu č. 7 o výsadách a imunitách Európskej únie požívajú poslanci Európskeho parlamentu na území svojho vlastného štátu imunitu priznanú poslancom ich parlamentu;

               C.

               keďže podľa článku 26 ústavy Francúzskej republiky nemôže byť žiadny poslanec parlamentu trestne stíhaný, vyšetrovaný, zatknutý, uväznený ani odsúdený pre názory, ktoré vyjadril počas výkonu svojho mandátu, ani pre spôsob, akým hlasoval, a žiadny poslanec parlamentu nemôže byť bez súhlasu parlamentu zadržaný ani nijako pozbavený slobody alebo obmedzený na slobode pre spáchanie trestného činu alebo prečinu;

               D.

               keďže podľa článku 8 Protokolu č. 7 o výsadách a imunitách Európskej únie poslanci Európskeho parlamentu nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;

               E.

               keďže týmto ustanovením sa má zabezpečiť, aby poslanci Európskeho parlamentu mali v zásade právo na slobodu prejavu, pričom toto právo však neznamená povolenie na ohováranie, nactiutŕhanie, podnecovanie k nenávisti, hanlivé výroky ani akékoľvek iné vyjadrenia, ktoré by boli v rozpore s článkom 21 Charty základných práv Európskej únie;

               F.

               keďže ustanovenia o parlamentnej imunite treba vykladať vzhľadom na hodnoty, ciele a zásady európskych zmlúv;

               G.

               keďže v prípade poslanca Európskeho parlamentu sa táto absolútna imunita týka nielen názorov vyjadrených poslancom na oficiálnych schôdzach Európskeho parlamentu, ale aj jeho názorov vyjadrených na iných miestach, napríklad v médiách, ak existuje „súvislosť medzi vyjadreným názorom a parlamentnou funkciou“;

               H.

               keďže Jean-Marie Le Pen čelí obvineniu, že vo videozázname, ktorý bol 6. júna 2014 zverejnený na internete, verejne vyzýval na rasovú nenávisť;

               I.

               keďže sporné vyjadrenia Jeana-Marieho Le Pena nijako nesúvisia s jeho parlamentnou funkciou, a teda Jean-Marie Le Pen nevystupoval ako poslanec Európskeho parlamentu pri výkone svojho mandátu;

               J.

               keďže neexistuje žiadny dôkaz na podozrenie z pokusu brániť Jeanovi-Mariemu Le Penovi v jeho práci poslanca (fumus persecutionis);

               1.

               rozhodol zbaviť Jeana-Marieho Le Pena imunity;

               2.

               poveruje svojho predsedu, aby ihneď postúpil toto rozhodnutie a správu svojho gestorského výboru príslušným orgánom Francúzskej republiky.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


               19.6.2018

               SK

               Úradný vestník Európskej únie

               C 215/245

         P8_TA(2016)0396
   Žiadosť o ochranu výsad a imunít Jane Collinsovej
   Rozhodnutie Európskeho parlamentu z 25. októbra 2016 o žiadosti o ochranu výsad a imunít Jane Collinsovej (2016/2087(IMM))
   (2018/C 215/37)

      Európsky parlament,

               —

               so zreteľom na žiadosť Jane Collinsovej o ochranu svojich výsad a imunít, ktorú podala 3. mája 2016 v súvislosti s občianskoprávnym konaním voči nej na Queen’s Bench Division súdu High Court v Londýne (vec HQ14DO4882) a ktorá bola oznámená na plenárnej schôdzi 11. mája 2016,

               —

               po vypočutí Jamesa Carvera, ktorý zastupoval Jane Collinsovú, v súlade s článkom 9 ods. 5 rokovacieho poriadku,

               —

               so zreteľom na články 7, 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 a 17. januára 2013 (1),

               —

               so zreteľom na článok 5 ods. 2 a články 7 a 9 rokovacieho poriadku,

               —

               so zreteľom na správu Výboru pre právne veci (A8-0297/2016),

               A.

               keďže Jane Collinsová požiadala o ochranu svojich parlamentných výsad a imunít v súvislosti s občianskoprávnym konaním voči nej na Queen’s Bench Division súdu High Court v Londýne;

               B.

               keďže táto žiadosť sa týka po prvé ochrany práva poslancov Európskeho parlamentu podľa článku 7 protokolu na voľný pohyb pri cestovaní do a z Európskeho parlamentu, ktorý nepodlieha žiadnym správnym ani iným obmedzeniam;

               C.

               keďže táto časť žiadosti súvisí s tým, že načasovania súdneho konania voči Jane Collinsovej jej údajne bránilo cestovať na parlamentné schôdze;

               D.

               keďže článok 7 protokolu sa však nevzťahuje na obmedzenia vyplývajúce zo súdneho konania, lebo tie sú upravené osobitnými pravidlami uvedenými v článkoch 8 a 9 protokolu (2), a žiadosť o ochranu parlamentnej výsady podľa článku 7 protokolu je preto neprípustná;

               E.

               keďže táto žiadosť sa týka po druhé ochrany slobody poslancov Európskeho parlamentu podľa článku 8 protokolu, podľa ktorého poslanci Európskeho parlamentu nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh;

               F.

               keďže táto časť žiadosti súvisí s tým, že voči Jane Collinsovej sa v Spojenom kráľovstve vedie občianskoprávne konanie o náhradu škody vrátane náhrady spôsobenej nemajetkovej ujmy za údajnú urážku na cti a ohováranie, ako aj konanie o vydanie súdneho príkazu, ktorý jej má zabrániť v opakovaní tvrdení, ktoré sú predmetom sporu;

               G.

               keďže konanie o urážke na cti a ohováraní sa týka obvinení, ktoré Jane Collinsová vzniesla na straníckej konferencii;

               H.

               keďže parlamentná imunita, ktorú udeľuje článok 8 protokolu, sa vzťahuje na názory vyjadrené poslancami Európskeho parlamentu výlučne počas výkonu ich úloh;

               I.

               keďže vyjadrenia poslancov Európskeho parlamentu mimo priestorov Európskeho parlamentu sa považujú za vyjadrenia pri výkone poslaneckých úloh len vtedy, ak tieto vyjadrenia zodpovedajú subjektívnemu názoru, ktorý priamo a zjavne súvisí s výkonom týchto úloh (3);

               J.

               keďže však neexistuje žiadna priama a zjavná súvislosť medzi tvrdeniami, ktoré sú predmetom sporu, a úlohami Jane Collinsovej ako poslankyne Európskeho parlamentu, lebo sa netýkajú jej činnosti ako poslankyne Európskeho parlamentu ani politík Európskej únie a boli prednesené v kontexte národnej politickej diskusie;

               K.

               keďže na tvrdenia, ktoré sú predmetom sporu, sa preto článok 8 protokolu nevzťahuje;

               1.

               rozhodol neochrániť výsady a imunity Jane Collinsovej;

               2.

               poveruje svojho predsedu, aby ihneď postúpil toto rozhodnutie a správu gestorského výboru orgánom Spojeného kráľovstva vrátane Jeho Ctihodnosti sudcu Warbyho.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. Septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.

      (2)  Rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440, odseky 49 a 51.

      (3)  Rozsudok Súdneho dvora zo 6. septembra 2011, Patriciello, C-163/10, ECLI:EÚ:C:2011:543.


title: Rozhodnutie Politického a bezpečnostného výboru (SZBP) 2018/992 z 11. júla 2018 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2018)

text:
               13.7.2018

               SK

               Úradný vestník Európskej únie

               L 177/12

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/992
   z 11. júla 2018
   o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej misie Európskej únie na podporu výcviku bezpečnostných síl Somálska (EUTM Somalia) vrátane rozhodnutí o vymenovaní následných veliteľov misie EÚ.

               (2)

               Rozhodnutím Rady (SZBP) 2017/971 (2) sa zmenila hierarchia velenia misie EUTM Somalia. V dôsledku toho rozhodnutie Politického a bezpečnostného výboru (SZBP) 2016/396 (3) bolo zrušené a brigádny generál Maurizio MORENA bol vymenovaný za veliteľa ozbrojených síl misie EÚ pre EUTM Somalia.

               (3)

               PBV prijal 26. júna 2017 rozhodnutie (SZBP) 2017/1160 (4), ktorým sa plukovník Pietro ADDIS vymenúva za veliteľa misie EÚ pre EUTM Somalia ako náhrada za brigádneho generála Maurizia MORENU.

               (4)

               Vojenský výbor EÚ 18. júna 2018 odporučil, aby PBV za veliteľa ozbrojených síl misie EÚ pre EUTM Somalia vymenoval plukovníka Mattea Giacomo SPREAFICA, ktorý vo funkcii nahradí brigádneho generála Pietra ADDISA od 16. júla 2018.

               (5)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJAL TOTO ROZHODNUTIE:
   Článok 1
   Plukovník Matteo Giacomo SPREAFICO sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) od 16. júla 2018.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 11. júla 2018

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 44, 19.2.2010, s. 16.

      (2)  Rozhodnutie rady (SZBP) 2017/971 z 8. júna 2017, ktorým sa stanovujú opatrenia v oblasti plánovania a vedenia nevýkonných vojenských misií EÚ v rámci SBOP a ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska, rozhodnutie 2013/34/SZBP o vojenskej misii Európskej únie na podporu výcviku ozbrojených síl Mali (EUTM Mali) a rozhodnutie (SZBP) 2016/610 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (Ú. v. EÚ L 146, 9.6.2017, s. 133).

      (3)  Rozhodnutie Politického a bezpečnostného výboru (SZBP) 2016/396 z 15. marca 2016 o vymenovaní veliteľa misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2015/173 (EUTM Somalia/1/2016) (Ú. v. EÚ L 73, 18.3.2016, s. 99).

      (4)  Rozhodnutie Politického a bezpečnostného výboru (SZBP) 2017/1160 z 26. júna 2017 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) (EUTM Somalia/1/2017) (Ú. v. EÚ L 167, 30.6.2017, s. 37).


Rozhodnutie Komisie z 26/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8919 - Permira VI G.P. / Exclusive France Holding and Exclusive Management SAS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 26/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8954 - Baring Private Equity Asia Fund VI / PAI Partners SAS) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 31/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8983 - SPIGAS S.r.l. / CANARBINO S.p.A. / MIOGAS S.r.l.) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 31/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9043 - ZF Friedrichshafen AG / Gustav Magenwirth GmbH & Co. KG / Brake Force One GmbH) podľa nariadenia Rady (ES) č. 139/2004 (Iba nemecké znenie je autentické)


title: Rozhodnutie Rady (SZBP) 2018/1249 z 18. septembra 2018 o činnosti Európskej únie na podporu mechanizmu OSN pre overovanie a kontrolu v Jemene

text:
                  19.9.2018

                  SK

                  Úradný vestník Európskej únie

                  L 235/14

         ROZHODNUTIE RADY (SZBP) 2018/1249
         z 18. septembra 2018
         o činnosti Európskej únie na podporu mechanizmu OSN pre overovanie a kontrolu v Jemene
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Bezpečnostná rada Organizácie Spojených národov prijala 14. apríla 2015 rezolúciu (BR OSN) č. 2216 (2015), ktorou sa uložilo embargo na dodávky, predaj alebo transfer zbraní a súvisiaceho materiálu všetkých typov Alimu Abdullahovi Salehovi, bývalému prezidentovi Jemenu, a niektorým iným osobám, ako aj ďalším osobám a subjektom, ktoré označil príslušný sankčný výbor Bezpečnostnej rady.

                     (2)

                     Na základe žiadosti jemenskej vlády zo 6. augusta 2015 a v súlade s rezolúciou BR OSN č. 2216 (2015) vyjadril generálny tajomník Organizácie Spojených národov listom z 11. augusta 2015 adresovaným jemenskej vláde súhlas so zriadením mechanizmu OSN pre overovanie a inšpekcie (ďalej len „mechanizmus UNVIM“) s cieľom uľahčiť nerušený tok tovaru na obchodné účely do Jemenu a oživiť hospodárstvo tejto krajiny.

                     (3)

                     Mechanizmus UNVIM začal fungovať 5. mája 2016. Fungovanie a spravovanie mechanizmu UNVIM zabezpečuje v mene Úradu OSN pre koordináciu humanitárnych záležitostí (ďalej len „UN OCHA“), vlády Jemenu a dotknutých členských štátov OSN Úrad OSN pre servisné zabezpečenie projektov (ďalej len „UNOPS“).

                     (4)

                     Rada 3. apríla 2017 zdôraznila, že je dôležité zabezpečiť účinné a včasné vybavovanie obchodnej lodnej dopravy do Jemenu, a vyjadrila sa, že plne podporuje pokračovanie mechanizmu UNVIM a úplné a nerušené vykonávanie jeho mandátu. Rada tiež vyzvala na úplné vykonávanie cieleného zbrojného embarga, ktoré uvalila Bezpečnostná rada OSN, a v tejto súvislosti potvrdila, že je potrebné prísne uplatňovať pravidlá stanovené v spoločnej pozícii Rady 2008/944/SZBP (1).

                     (5)

                     Mechanizmus UNVIM 27. decembra 2017 predložil návrh zameraný na posilnenie svojej činnosti a predĺženie jej vykonávania o ďalší rok do marca 2019, najmä ďalším urýchlením procesu povoľovania obchodných zásielok a posilnením svojej schopnosti nasadzovať v dotknutých prístavoch ďalší personál a zdroje. Toto posilnenie si vyžaduje podporu pri navyšovaní počtu zamestnancov mechanizmu UNVIM a obstaranie ďalšieho vybavenia na vykonávanie inšpekcií. Únia by mala k tejto podpore finančne prispieť.

                     (6)

                     Rada 25. júna 2018 zdôraznila, že je dôležité zaistiť, aby vybavovanie obchodnej lodnej dopravy v dotknutých prístavoch, a to aj pokiaľ ide o pohonné látky, prebiehalo efektívne a rýchlo, a v plnej miere podporila pokračovanie mechanizmu UNVIM a úplné a nerušené vykonávanie jeho mandátu a tiež rozhodla, že zváži posilnenie tohto mechanizmu.

                     (7)

                     Technickým vykonávaním tohto rozhodnutia by sa mal poveriť úrad UNOPS. Príspevok Únie pre mechanizmus UNVIM významne prispeje k tomu, aby tento mechanizmus mohol naďalej plniť svoje úlohy v rámci monitorovacích a inšpekčných služieb, ktorými sa zabezpečuje, aby bol náklad tovaru na obchodné účely, ktorý vstupuje do teritoriálnych vôd Jemenu, v súlade s rezolúciou BR OSN č. 2216 (2015). Pokiaľ by sa mandát alebo potreby mechanizmu UNVIM zmenili spôsobom, ktorý spochybní vhodnosť alebo relevantnosť projektu z hľadiska dosahovania jeho cieľov, bude sa príspevok Únie musieť zodpovedajúcim spôsobom prehodnotiť.

                     (8)

                     Dohľadom nad riadnym hospodárením s finančným príspevkom Únie by mala byť poverená Komisia,

               PRIJALA TOTO ROZHODNUTIE:

            Článok 1

               1.   Únia podporuje mechanizmus UNVIM, a to s celkovým cieľom prispieť k obnoveniu nerušeného toku obchodného tovaru do Jemenu zaistením transparentného a efektívneho procesu povoľovania v prípade obchodných zásielok určených do jemenských prístavov, ktoré nie sú pod kontrolou vlády Jemenu.

               2.   Projekt má tieto osobitné ciele:

                           —

                           zvýšiť tok tovaru na obchodné účely do Jemenu ďalším urýchlením procesu povoľovania obchodných zásielok a obnovením dôvery lodných spoločností, pokiaľ ide o prístupnosť prístavov al-Hudajda a Salíf;

                           —

                           zvýšiť schopnosť mechanizmu UNVIM nasadiť ďalší personál a zdroje v Džibuti, prístave King Abdullah (Saudská Arábia), prístavoch Salalah a Sohar (Omán) a Dubaj (Spojené arabské emiráty), ako aj jeho spôsobilosť reagovať v prípade, že sa mu počas trvania projektu pridelia dodatočné úlohy v prístave al-Hudajda.

               3.   Prostredníctvom tohto rozhodnutia prispeje Únia na náklady spojené s posilnením mechanizmu UNVIM, a pomôže tak tiež reagovať na potreby jemenského obyvateľstva v rámci širšej humanitárnej stratégie.
               Podrobný opis činností v rámci projektu sa uvádza v prílohe.

            Článok 2

               1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (ďalej len „VP“).

               2.   Technickým vykonávaním činností uvedených v článku 1 sa poveruje úrad UNOPS. Túto úlohu vykonáva pod vedením VP. VP na tento účel uzavrie s úradom UNOPS potrebné dojednania.

            Článok 3

               1.   Referenčná suma na vykonávanie projektu uvedeného v článku 1 ods. 2 je 4 915 504,24 EUR.

               2.   Suma určená na obdobie šiestich mesiacov nasledujúcich po uzavretí dohody o financovaní uvedenej v odseku 4 tohto článku je 2 748 472,96 EUR. Zostávajúca suma 2 167 031,28 EUR sa použije, ak tak Rada po preskúmaní uvedenom v článku 5 ods. 2 rozhodne.

               3.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na rozpočet Únie.

               4.   Komisia dohliada na riadne spravovanie výdavkov uvedených v odseku 1. Na tento účel uzavrie s úradom UNOPS dohodu o financovaní. V dohode o financovaní sa stanoví, že úrad UNOPS zabezpečí zviditeľnenie príspevku Únie.

               5.   Komisia sa usiluje, aby sa dohoda o financovaní uvedená v odseku 4 uzavrela čo najskôr po 18. septembri 2018. Informuje Radu o akýchkoľvek ťažkostiach počas tohto procesu a o dátume uzavretia dohody o financovaní.

            Článok 4

               1.   VP podáva Rade správy o vykonávaní tohto rozhodnutia na základe pravidelných správ vypracovaných mechanizmom UNVIM vrátane správ o mesačných zasadnutiach riadiaceho výboru UNVIM. Uvedené správy tvoria základ pre hodnotenie uskutočňované Radou.

               2.   Komisia poskytuje Rade informácie o finančných aspektoch vykonávania projektu uvedeného v článku 1.

            Článok 5

               1.   Toto rozhodnutie nadobúda účinnosť dňom jeho prijatia.

               2.   Rada preskúma toto rozhodnutie päť mesiacov po dátume uzavretia dohody o financovaní uvedenej v článku 3 ods. 4.

               3.   Toto rozhodnutie stráca účinnosť 12 mesiacov po dátume uzavretia dohody o financovaní medzi Komisiou a úradom UNOPS uvedenej v článku 3 ods. 4. Ak sa však dohoda o financovaní neuzavrie do šiestich mesiacov po nadobudnutí účinnosti, rozhodnutie stráca účinnosť po uplynutí tejto lehoty.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Spoločná pozícia Rady 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (Ú. v. EÚ L 335, 13.12.2008, s. 99).

            PRÍLOHA
            1.   Kontext

                        a)

                        Súčasný konflikt v Jemene spôsobil rozsiahlu humanitárnu krízu a v jeho dôsledku potrebuje približne 75 % obyvateľstva (22,2 milióna ľudí) pomoc. Prekážky, ktoré bránia dovozu tovaru na obchodné účely do Jemenu, viedli k závažnému nedostatku základných položiek, prudkému zvýšeniu cien dostupného tovaru a rozšíreniu čierneho trhu a pašeráckych sietí.
                        V záujme riešenia zúfalej humanitárnej situácie v Jemene má zásadný význam, aby pokračovali pravidelné toky tovaru na obchodné účely do tejto krajiny. Rezolúciou Bezpečnostnej rady OSN č. 2216 (2015) sa členské štáty OSN poverili, aby prijali opatrenia potrebné na zamedzenie priamym alebo nepriamym dodávkam, predaju alebo transferu zbraní a súvisiaceho materiálu všetkých typov, a to vrátane zbraní a munície, vojenských vozidiel a vybavenia, polovojenského vybavenia a náhradných dielov pre uvedené položky, zo svojho územia alebo cezeň alebo prostredníctvom svojich štátnych príslušníkov alebo za použitia plavidiel alebo lietadiel pod ich vlajkou určitým fyzickým osobám a subjektom, ktoré označí výbor zriadený na základe uvedenej rezolúcie. S cieľom uľahčiť nerušený tok tovaru na obchodné účely do Jemenu požiadala jemenská vláda OSN, aby poskytla monitorovacie a inšpekčné služby, ktorými sa zabezpečí, aby bol obchodný náklad vstupujúci do jemenských pobrežných vôd v súlade s rezolúciou BR OSN č. 2216 (2015).
                        V decembri 2015 bol Úrad OSN pre servisné zabezpečenie projektov (UNOPS) požiadaný, aby v mene Úradu OSN pre koordináciu humanitárnych záležitostí (UN OCHA), vlády Jemenu a dotknutých členských štátov OSN sfunkčnil a riadil mechanizmus dohľadu nad monitorovacími a inšpekčnými službami s cieľom uľahčiť nerušený tok obchodného tovaru do oblastí Jemenu, ktoré nie sú pod kontrolou jemenskej vlády. Mechanizmus UNVIM začal fungovať 5. mája 2016.
                        V nadväznosti na obmedzenie lodnej dopravy do severného Jemenu, ktoré v novembri 2017 uvalila koalícia, sa v rámci mechanizmu UNVIM viedli rokovania s darcami a externými partnermi, ako aj s koalíciou. V návrhu na predĺženie mandátu mechanizmu UNVIM na obdobie od apríla 2018 do marca 2019 sa zohľadnil obsah týchto rokovaní, ktoré sa sústredili na posilnenie kapacity tohto mechanizmu, rozptýlenie obáv týkajúcich sa pašovania zbraní na palube obchodných lodí a obmedzenia zdržaní v obchodnej lodnej doprave.
                        Mechanizmus UNVIM v súčasnej dobe funguje v Džibuti, kde v rámci neho pôsobia 4 monitorovací pracovníci, 4 inšpektori, 4 skupiny, ktoré na odhaľovanie výbušnín používajú psy, 13 riadiacich/technických pracovníkov a najviac 7 pracovníkov vyslaných zo Spojeného kráľovstva, ako aj v Džidde (Saudská Arábia), kde pôsobia 2 monitorovací pracovníci. Prebiehajú rokovania s cieľom rozšíriť monitorovacie činnosti v rámci mechanizmu UNVIM aj na prístav King Abdullah (Saudská Arábia) a prístavy Salalah a Sohar (Omán) a Dubaj (Spojené arabské emiráty).

                        b)

                        EÚ neustále zdôrazňuje význam účinného a včasného vybavovania obchodnej lodnej dopravy a podporila pokračovanie mechanizmu UNVIM a nerušené vykonávanie jeho mandátu. Akákoľvek forma podpory EÚ na pokračovanie mechanizmu UNVIM, by sa preto mala posudzovať z hľadiska zlepšenia účinnosti mechanizmu s cieľom zvýšiť schopnosť hospodárskych subjektov a štátov dodávať jemenskému obyvateľstvu obchodný tovar. Ako sa uznalo v záveroch Rady z apríla 2017, koalícia a vláda Jemenu musí v plnej miere podporiť mechanizmus UNVIM, aby mohol tento mechanizmus účinne a v celom rozsahu fungovať. Okrem toho by sa akékoľvek činnosti EÚ mali vnímať aj v kontexte širšieho záväzku EÚ k politickému riešeniu konfliktu, a to za plnej podpory úsilia osobitného vyslanca OSN.

                  2.   Proces inšpekcií a overovania v rámci mechanizmu UNVIM

            V súčasnosti sa mechanizmus UNVIM uplatňuje na všetky plavidlá s hmotnosťou nad 100 MT smerujúce do jemenských prístavov, ktoré nie sú pod kontrolou vlády Jemenu, a (1) na všetky plavidlá prepravujúce obchodný tovar zakúpený obchodnými alebo vládnymi subjektmi so sídlom v Jemene určený na predaj v Jemene, (2) bilaterálnu pomoc členských štátov OSN, ktorá sa neposkytuje prostredníctvom agentúr, fondov ani programov OSN alebo prostredníctvom uznávanej medzinárodnej humanitárnej organizácie.
            Proces overovania sa začína vtedy, keď lodná spoločnosť predloží online na adrese www.vimye.org žiadosť o povolenie, vloží potrebné dokumenty a predloží mechanizmus UNVIM všetku požadovanú dokumentáciu. Mechanizmus UNVIM do 48 hodín dokumentáciu preskúma a zašle oznámenie externým partnerom, ako je napr. jednotka koaličných síl pre evakuačné a humanitárne operácie (EHOC). Potom mechanizmus UNVIM na základe svojich vlastných postupov rozhodne, či inšpekciu plavidla vykoná alebo nie, a to okrem iného na základe nezrovnalostí v poskytnutej dokumentácii, nehlásených zastavení v prístave, podozrivého pohybu plavidla, vypnutia automatického identifikačného systému na viac ako štyri hodiny a spätnej väzby získanej od externých partnerov. Inšpekcie plavidiel sa vykonávajú buď v prístave v pobrežných vodách, alebo na mori v medzinárodných vodách.
            Povolenie sa potom buď udelí, alebo zamietne (zruší, zamietne alebo odníme). V prípade plavidiel, ktorým sa povolenie udelilo, mechanizmus UNVIM prostredníctvom automatického identifikačného systému naďalej sleduje ich pohyb vrátane presunu do čakacej zóny koalície; z čakacej zóny do kotviska; z kotviska na miesto vykládky. Sledovanie mechanizmom UNVIM sa končí vo chvíli, keď plavidlá s povolením po vyložení nákladu a vyplávaní z prístavu opúšťajú jemenské prístavy v Červenom mori. Počas celého procesu udržiava UNVIM úzke kontakty s lodnými spoločnosťami a kapitánmi plavidiel a zohráva kľúčovú úlohu pri riešení akýchkoľvek problémov, s ktorými sa plavidlá stretávajú na mori vrátane ich obhajovania u EHOC a koalície. To, že mechanizmom UNVIM sa uľahčuje celý proces schvaľovania a konzistentne sa prostredníctvom neho komunikuje s lodnými spoločnosťami, má zásadný význam pre udržanie dôvery zo strany medzinárodných liniek lodnej dopravy, a preto aj pre zabezpečenie toho, aby dovoz tovaru na obchodné účely pre väčšinu jemenského obyvateľstva pokračoval napriek prebiehajúcemu konfliktu.
            Mechanizmus UNVIM sa usiluje aj o upokojenie spoločenstva medzinárodnej lodnej dopravy usporadúvaním štvrťročných stretnutí s ich zástupcami, aby sa zabezpečilo, že sa ich problémy a výzvy budú správne chápať a riešiť.
            3.   Celkové ciele

            S cieľom zabezpečiť, aby mechanizmus UNVIM mohol bez prekážok vykonávať svoj mandát, je celkovým cieľom činnosti prispieť k obnoveniu nerušeného toku obchodného tovaru do Jemenu, a to zavedením transparentného a efektívneho procesu povoľovania v prípade obchodných zásielok určených do jemenských prístavov, ktoré nie sú pod kontrolou vlády Jemenu.
            Konkrétnymi cieľmi je:

                        —

                        zvýšiť tok tovaru na obchodné účely do Jemenu ďalším urýchlením procesu povoľovania obchodných zásielok a obnovením dôvery lodných spoločností, pokiaľ ide o prístupnosť prístavov al-Hudajda a Salíf, napriek súčasného konfliktu;

                        —

                        zvýšiť spôsobilosť mechanizmu UNVIM nasadiť ďalší personál a zdroje v Džibuti, prístave King Abdullah (Saudská Arábia), prístavoch Salalah a Sohar (Omán) a Dubaj (Spojené arabské emiráty), ako aj jeho schopnosť reagovať, ak by sa mu počas trvania projektu pridelili dodatočné úlohy v prístave al-Hudajda.

                  Pokiaľ by sa mandát alebo potreby mechanizmu UNVIM zmenili spôsobom, ktorý spochybní vhodnosť alebo relevantnosť projektu z hľadiska dosahovania uvedených cieľov, príspevok EÚ sa zodpovedajúcim spôsobom prehodnotí.
            4.   Opis činností

            Za technické vykonávanie projektu bude zodpovedať úrad UNOPS.
            Činnosť 1: zvýšenie počtu monitorovacích pracovníkov mechanizmu UNVIM. Prijme sa najviac päť (5) ďalších monitorovacích pracovníkov a maximálne dvaja (2) ďalší inšpektori nákladu pre džibutský prístav, prístavy King Abdullah a Džidda (Saudská Arábia), a Salalah a Sohar (Omán) a Dubaj (Spojené arabské emiráty) alebo pre akékoľvek iné miesta vrátane prístavu al-Hudajda, o ktorom sa uvažuje. Vďaka tomuto zvýšeniu kapacity by sa mechanizmus UNVIM mohol rýchlo prispôsobiť akémukoľvek vývoju a zvýšiť svoj operačný dosah pri vykonávaní inšpekcií plavidiel a súčasne by sa zabezpečila kontinuita činnosti mechanizmu UNVIM. Mechanizmus UNVIM prijme aj jedného ďalšieho pracovníka, ktorý bude pôsobiť v Džibuti a okrem iného bude spolupracovať s EÚ, a najmä s delegáciami EÚ v oblasti Červeného mora.
            Plánujú sa tieto činnosti:

                        —

                        úrad UNOPS uskutoční nábor nových monitorovacích pracovníkov, inšpektorov a úradníka v súlade s pravidlami a postupmi úradu UNOPS pre nábor pracovníkov;

                        —

                        o nových pracovných príležitostiach bude úrad UNOPS vopred informovať ESVČ.

                  Harmonogram: počas celého trvania projektu.
            Činnosť 2: prenájom časti džibutského prístavu. Na základe dohody o projektovej spolupráci podpísanej s džibutskými orgánmi 1. mája 2018 sa v rámci mechanizmu UNVIM prenajímajú prístaviská a kotviská v džibutskom prístave s cieľom zabezpečiť stále miesto na vykonávanie inšpekcií. V súčasnosti sa vybavenie v rámci nového priestoru v prístave renovuje, čím sa má uľahčiť činnosť monitorovacích pracovníkov, inšpektorov a psov vycvičených na odhaľovanie výbušnín. Zároveň to prispeje k urýchleniu procesu inšpekcie.
            Harmonogram: počas celého trvania projektu
            Činnosť 3: zvýšenie počtu psov vycvičených na odhaľovanie výbušnín zo štyroch na šesť v Džibuti: Mechanizmus UNVIM zvýši počet psov vycvičených na odhaľovanie výbušnín a počet psovodov zo štyroch na šesť. Psy vycvičené na odhaľovanie výbušnín potrebujú počas inšpekcií odpočívať, a preto je vzhľadom na klimatické podmienky v Džibuti a na nárast počtu inšpekcií potrebné v záujme zabezpečenia dobrých životných podmienok týchto psov a kontinuity činnosti zvýšiť kapacitu.
            Plánované činnosti:

                        —

                        v súlade s postupmi verejného obstarávania OSN zverejní úrad UNOPS novú výzvu na predkladanie ponúk, pokiaľ ide o psy vycvičené na odhaľovanie výbušnín a ich psovodov na účely uzavretia novej zmluvy alebo zmeny existujúcej zmluvy so súčasným poskytovateľom služieb v rámci mechanizmu UNVIM (TDI – iniciatíva v oblasti rozvoja).

                        —

                        nové psy vycvičené na odhaľovanie výbušnín sa začlenenia do existujúceho tímu, ktorý tvoria 4 psy a psovodi.

                  Harmonogram: počas celého trvania projektu
            Činnosť 4: obstaranie ďalšieho vybavenia na vykonávanie inšpekcií: s cieľom pomôcť tímu mechanizmu UNVIM v Džibuti so skenovaním kontajnerov a nákladu sa v rámci mechanizmu UNVIM obstarajú dva (2) prenosné skenery. Týmto dodatočným vybavením sa uľahčí včasná inšpekcia plavidiel v džibutskom prístave a v medzinárodných vodách.
            Plánujú sa tieto činnosti:

                        —

                        v súčasnosti prebieha vypracúvanie technických špecifikácií;

                        —

                        v súlade s postupmi verejného obstarávania úradu UNOPS sa spustí výzva na medzinárodné predkladanie ponúk na tovar a zadávanie zákaziek

                        —

                        dodanie vybavenia a zabezpečenie odbornej prípravy príslušných zamestnancov.

                  Harmonogram: od prvého po štvrtý mesiac trvania projektu (vrátane).
            Na konci projektu sa v súlade so zmluvou podpísanou s Európskou komisiou uskutoční odpredaj majetku.
            Činnosť 5: vykonávanie projektu
            Dohľad nad riadením programu bude zabezpečovať úrad UNOPS; bude zahŕňať stanovenie čiastkových cieľov, vnútorné kontroly, dohľad nad zmluvnými dohodami a finančné hospodárenie. Predpokladané činnosti zahŕňajú:

                        —

                        obstarávanie externých služieb alebo uzatvorenie dohody o osobitných službách na účely technickej pomoci pri vykonávaní projektu;

                        —

                        finančné a zmluvné riadenie služieb, ktoré úrad UNOPS zadáva tretím stranám ako subdodávateľom.

                  Harmonogram: počas celého trvania projektu.
            5.   Očakávané výsledky

            So zreteľom na zintenzívnenie operačných činností v rámci mechanizmu UNVIM sa očakávajú tieto výsledky projektu:

                        —

                        predchádzanie toku zakázaného tovaru do jemenských prístavov v Červenom mori;

                        —

                        uľahčenie voľného toku obchodného tovaru do jemenských prístavov v Červenom mori;

                        —

                        budovanie dôvery v rámci spoločenstva medzinárodnej lodnej dopravy zavedením transparentného a účinného postupu pre vstup obchodného tovaru do jemenských prístavov v Červenom mori napriek prebiehajúcemu konfliktu;

                        —

                        podpora jemenskej vlády pri zabezpečovaní základných potrieb jej obyvateľstva, ktoré nie sú v plnej miere zabezpečené prostredníctvom humanitárnej pomoci a miestnych zdrojov.

                  6.   Odhadované trvanie

            Plánuje sa, že projekt bude trvať 12 mesiacov, ktoré sa rozdelia na dve 6 mesačné obdobia (6 + 6). Prvé obdobie bude trvať do marca 2019, druhé sa začne od apríla 2019. Keďže súčasné dojednania s darcami týkajúce sa financovania mechanizmu UNVIM sa uplatňujú iba do marca 2019, rozhodnutím Rady sa so zreteľom na obdobie po marci 2019 stanoví osobitné dojednanie.
            Súčasťou uvedeného dojednania je doložka o preskúmaní, v ktorej sa stanovuje, že príspevok EÚ sa musí prehodnotiť vzhľadom na kladné stanovisko členských štátov, pokiaľ ide o neprerušené poskytovanie príspevku EÚ po dobu ďalších šesť mesiacov.
            Komisia a úrad UNOPS preto podpíšu dohodu o príspevku na počiatočné obdobie šiestich mesiacov s možnosťou predĺženia na ďalšie obdobie šiestich mesiacov iba na základe kladného stanoviska členských štátov.
            7.   Viditeľnosť Únie

            Náležitú viditeľnosť finančnej podpory Únie, napríklad v správach, na podujatiach alebo zasadnutiach zabezpečí úrad UNOPS, ktorý zodpovedá za technické vykonávanie projektu. Na všetkej dokumentácii súvisiacej s mechanizmom UNVIM bude zobrazená vlajka EÚ.
            UNVIM/UNOPS zabezpečia náležitú viditeľnosť tak, že všetko vybavenie obstarané za použitia finančných prostriedkov EÚ, okrem spotrebného materiálu, označí, a to aj zobrazením loga EÚ. Ak by takéto označenie mohlo ohroziť výsady a imunity úradu UNOPS alebo bezpečnosť jeho zamestnancov alebo konečných príjemcov, prijmú sa vhodné alternatívne opatrenia.
            8.   Účasť EÚ v riadiacom výbore UNVIM

            V riadiacom výbore UNVIM sú zastúpené Saudskoarabské kráľovstvo (EHOC a ministerstvo obrany), Spojené arabské emiráty, jemenská vláda (styčný pracovník mechanizmu UNVIM pôsobiaci v Džibuti a zástupca ministerstva dopravy) a UNOPS a OCHA. Spojené štáty americké, Holandsko a Spojené kráľovstvo sa ako darcovia v rámci mechanizmu UNVIM budú na zasadnutiach zúčastňovať ako pozorovatelia, EÚ sa bude zúčastňovať na mesačných zasadnutiach riadiaceho výboru UNVIM.
            9.   Predkladanie správ

            UNVIM/UNOPS predložia každý mesiac ESVČ správu, aby sa mohol preskúmať pokrok v dosahovaní výsledkov projektu. Tieto správy sa postúpia príslušnému orgánu Rady.
            ESVČ bude príslušnému orgánu Rady podávať správy o mesačných zasadnutiach riadiaceho výboru UNVIM.
            UNVIM/UNOPS budú raz za štvrťrok podávať správu priamo príslušnému orgánu Rady v Bruseli.
            UNVIM/UNOPS predložia do šiestich mesiacov po skončení vykonávacieho obdobia záverečnú opisnú a finančnú správu.


title: Rozhodnutie Rady (SZBP) 2018/1247 z 18. septembra 2018, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger)

text:
                  19.9.2018

                  SK

                  Úradný vestník Európskej únie

                  L 235/7

         ROZHODNUTIE RADY (SZBP) 2018/1247
         z 18. septembra 2018,
         ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 16. júla 2012 prijala rozhodnutie 2012/392/SZBP (1) o zriadení misie Európskej únie v rámci SBOP v Nigeri na podporu budovania kapacity nigerských bezpečnostných aktérov bojovať proti terorizmu a organizovanej trestnej činnosti (EUCAP Sahel Niger).

                     (2)

                     Rada rozhodnutím (SZBP) 2016/1172 (2) predĺžila misiu do 15. júla 2018 a rozhodnutím (SZBP) 2017/1253 (3) stanovila referenčnú sumu do toho istého dátumu. Rada ďalej rozhodnutím (SZBP) 2018/997 (4) predĺžila misiu a jej referenčnú sumu do 30. septembra 2018.

                     (3)

                     Európska rada 28. júna 2018 prijala závery o migrácii.

                     (4)

                     Politický a bezpečnostný výbor v nadväznosti na strategické preskúmanie misie odporučil, aby sa mandát misie EUCAP Sahel Niger zmenil a predĺžil o dva roky.

                     (5)

                     Misia EUCAP Sahel Niger sa uskutoční v situácii, ktorá sa môže zhoršiť a mohla by brániť plneniu cieľov vonkajšej činnosti Únie uvedených v článku 21 Zmluvy o Európskej únii.

                     (6)

                     Rozhodnutie 2012/392/SZBP by sa malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2012/392/SZBP sa mení takto:

                        a)

                        Články 1, 2 a 3 sa nahrádzajú takto:

                           „Článok 1
                           Misia
                           Únia zriaďuje misiu Európskej únie v rámci SBOP v Nigeri na podporu budovania kapacít nigerských aktérov v oblasti bezpečnosti, pokiaľ ide o boj proti terorizmu a organizovanej trestnej činnosti (EUCAP Sahel Niger), a to aj s cieľom zlepšiť ich kapacitu v záujme kontroly neregulárnej migrácie a boja proti nej a zníženia miery súvisiacej trestnej činnosti.

                           Článok 2
                           Ciele
                           V kontexte vykonávania stratégie Európskej únie pre bezpečnosť a rozvoj v regióne Sahel je cieľom misie EUCAP Sahel Niger umožniť, aby nigerské orgány vypracovali potrebné strategické rámce a ďalej vykonávali existujúce stratégie. Cieľom misie EUCAP Sahel Niger je tiež prispievať k rozvoju integrovaného, multidisciplinárneho, koherentného a udržateľného prístupu založeného na ľudských právach medzi rôznymi nigerskými bezpečnostnými aktérmi v boji proti terorizmu a organizovanej trestnej činnosti. Misia pomáha aj nigerským ústredným a miestnym orgánom a bezpečnostným silám pri rozvoji politík, techník a postupov na efektívnu kontrolu neregulárnej migrácie a boj proti nej.

                           Článok 3
                           Úlohy

                              1.   Na splnenie cieľov stanovených v článku 2 misia EUCAP Sahel Niger:

                                          a)

                                          zlepšuje spoluprácu medzi rôznymi nigerskými aktérmi v oblasti bezpečnosti a podporuje vypracovanie strategických rámcov a ďalšie vykonávanie existujúcich stratégií v tejto oblasti;

                                          b)

                                          posilňuje kapacitu nigerských bezpečnostných síl v oblasti boja proti terorizmu a organizovanej trestnej činnosti prostredníctvom poradenstva, odbornej prípravy a v prípade potreby mentorstva;

                                          c)

                                          v záujme podpory cieľov EÚ v oblasti migrácie pomáha nigerským bezpečnostným silám pri vypracúvaní postupov a techník na efektívnu kontrolu neregulárnej migrácie a boja proti nej a zníženie miery súvisiacej trestnej činnosti prostredníctvom poskytovania strategického poradenstva a odbornej prípravy, a to aj v oblasti kontroly hraníc;

                                          d)

                                          uľahčuje regionálnu a medzinárodnú koordináciu v oblasti boja proti terorizmu, organizovanej trestnej činnosti a neregulárnej migrácie.

                              2.   Misia EUCAP Sahel Niger sa zameriava na činnosti uvedené v odseku 1, ktoré prispievajú k zlepšeniu kontroly nad územím Nigeru, a to aj prostredníctvom koordinácie s nigerskými ozbrojenými silami.

                              3.   Pri plnení svojich úloh sa misia EUCAP Sahel Niger zameriava na zabezpečenie toho, aby sa spôsobilosť Nigeru v oblasti boja proti terorizmu a organizovanej trestnej činnosti rozvíjala udržateľným spôsobom, najmä prostredníctvom zlepšenia riadenia ľudských zdrojov, logistiky a politík odbornej prípravy v tejto oblasti v Nigeri.

                              4.   Misia EUCAP Sahel Niger neplní žiadnu výkonnú funkciu.“

                        b)

                        V článku 13 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou EUCAP Sahel Niger na obdobie od 1. októbra 2018 do 30. septembra 2020 je 63 400 000 EUR.“

                        c)

                        V článku 16 sa druhá veta nahrádza takto:
                        „Uplatňuje sa do 30. septembra 2020.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 187, 17.7.2012, s. 48).

            (2)  Rozhodnutie Rady (SZBP) 2016/1172 z 18. júla 2016, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 193, 19.7.2016, s. 106).

            (3)  Rozhodnutie Rady (SZBP) 2017/1253 z 11. júla 2017, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 179, 12.7.2017, s. 15).

            (4)  Rozhodnutie Rady (SZBP) 2018/997 z 13. júla 2018, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 178, 16.7.2018, s. 7).


title: Rozhodnutie Rady (SZBP) 2018/1248 z 18. septembra 2018, ktorým sa vymenúva osobitný zástupca Európskej únie pre mierový proces na Blízkom východe

text:
                  19.9.2018

                  SK

                  Úradný vestník Európskej únie

                  L 235/9

         ROZHODNUTIE RADY (SZBP) 2018/1248
         z 18. septembra 2018,
         ktorým sa vymenúva osobitný zástupca Európskej únie pre mierový proces na Blízkom východe
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Riešenie izraelsko-palestínskeho konfliktu je pre Úniu strategickou prioritou a Únia sa musí naďalej aktívne angažovať, kým sa nedosiahne riešenie založené na existencii dvoch štátov.

                     (2)

                     Osobitný zástupca Európskej únie (OZEÚ) pre mierový proces na Blízkom východe by sa mal vymenovať na obdobie do 29. februára 2020.

                     (3)

                     OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

               PRIJALA TOTO ROZHODNUTIE:

            Článok 1
            Osobitný zástupca Európskej únie
            Pani Susanna TERSTALOVÁ sa týmto vymenúva za osobitnú zástupkyňu Európskej únie (OZEÚ) pre mierový proces na Blízkom východe do 29. februára 2020. Rada môže na základe posúdenia zo strany Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že mandát OZEÚ sa skončí skôr.

            Článok 2
            Ciele politiky

               1.   Mandát OZEÚ je založený na cieľoch politiky Únie týkajúcej sa mierového procesu na Blízkom východe.

               2.   Všeobecným cieľom je úplný mier, ktorý by sa mal dosiahnuť na základe riešenia založeného na existencii dvoch štátov – Izraela a susediaceho demokratického, životaschopného, mierového a zvrchovaného palestínskeho štátu – ktoré by existovali vedľa seba oddelené bezpečnými a uznávanými hranicami a mali normálne vzťahy so svojimi susedmi v súlade s príslušnými rezolúciami Bezpečnostnej rady Organizácie Spojených národov (BR OSN) č. 242 (1967) a č. 338 (1973) a berúc do úvahy ďalšie príslušné rezolúcie BR OSN vrátane č. 2334 (2016) a s madridskými zásadami vrátane zásady výmeny územia za mier, cestovnej mapy, dohôd, ktoré zúčastnené strany dosiahli predtým, Arabskej mierovej iniciatívy a odporúčaniami Kvarteta pre Blízky východ (ďalej len „kvarteto“) z 1. júla 2016. Vzhľadom na rôzne aspekty izraelsko-arabských vzťahov predstavuje regionálny rozmer podstatný prvok úplného mieru.

               3.   Politickými prioritami v záujme dosiahnutia tohto cieľa sú zachovanie riešenia založeného na existencii dvoch štátov a obnovenie a podpora mierového procesu. Kľúčovými prvkami na dosiahnutie úspešného výsledku sú jasné parametre vymedzujúce základ rokovaní, pričom Únia zaujala stanovisko k týmto parametrom v záveroch Rady z decembra 2009, decembra 2010 a júla 2014 a bude ich naďalej aktívne propagovať.

               4.   Únia je odhodlaná spolupracovať so zúčastnenými stranami a s partnermi medzinárodného spoločenstva, a to aj prostredníctvom účasti v kvartete, a aktívne podporovať vhodné medzinárodné iniciatívy na dodanie nového impulzu rokovaniam.

            Článok 3
            Mandát

               1.   Na dosiahnutie cieľov politiky sa OZEÚ udeľuje mandát:

                           a)

                           poskytovať aktívny a účinný príspevok Únie k činnostiam a iniciatívam, ktoré vedú k definitívnemu urovnaniu izraelsko-palestínskeho konfliktu, vychádzajúci z riešenia založeného na existencii dvoch štátov a v súlade s parametrami Únie a príslušnými rezolúciami BR OSN vrátane rezolúcie BR OSN č. 2334 (2016) a predkladať návrhy činnosti Únie v tomto ohľade;

                           b)

                           podporovať a udržiavať úzke styky so všetkými stranami mierového procesu, príslušnými politickými aktérmi, inými krajinami tohto regiónu, členmi kvarteta a s inými príslušnými krajinami, ako aj s OSN a inými príslušnými medzinárodnými organizáciami, ako je Liga arabských štátov, s cieľom spolupracovať s nimi pri posilňovaní mierového procesu;

                           c)

                           podľa potreby sa podieľať na podpore a prispievať k prípadnému novému rámcu rokovaní na základe konzultácií so všetkými kľúčovými zainteresovanými stranami a členskými štátmi Únie, najmä presadzovaním cieľov spoločnej deklarácie prijatej účastníkmi konferencie, ktorá sa uskutočnila v Paríži 15. januára 2017 (1);

                           d)

                           aktívne podporovať mierové rokovania medzi stranami a prispievať k nim, a to aj prostredníctvom predkladania návrhov v mene Únie a v súlade s jej konsolidovanou dlhodobou politikou v rámci týchto rokovaní;

                           e)

                           zabezpečovať trvalú prítomnosť Únie na príslušných medzinárodných fórach;

                           f)

                           prispievať ku krízovému riadeniu a k predchádzaniu krízam, a to aj v súvislosti s Gazou;

                           g)

                           na požiadanie prispievať k vykonávaniu medzinárodných dohôd dosiahnutých medzi stranami a viesť s nimi diplomatické rokovania v prípade porušenia podmienok uvedených dohôd;

                           h)

                           prispievať k politickému úsiliu o dosiahnutie zásadnej zmeny, ktorá by viedla k udržateľnému riešeniu pre Pásmo Gazy, ktoré je neoddeliteľnou súčasťou budúceho palestínskeho štátu a ktoré by malo byť predmetom rokovaní;

                           i)

                           venovať osobitnú pozornosť faktorom, ktoré ovplyvňujú regionálny rozmer mierového procesu, účasti arabských partnerov a vykonávaniu Arabskej mierovej iniciatívy;

                           j)

                           viesť konštruktívne rokovania so signatármi dohôd v rámci mierového procesu s cieľom podporovať dodržiavanie základných noriem demokracie vrátane dodržiavania medzinárodného humanitárneho práva, ľudských práv a zásad právneho štátu;

                           k)

                           predkladať návrhy týkajúce sa zásahov Únie do mierového procesu a najlepšieho spôsobu realizácie jej iniciatív a jej prebiehajúceho úsilia súvisiaceho s mierovým procesom, ako je napríklad príspevok Únie k palestínskym reformám, vrátane politických aspektov príslušných rozvojových projektov Únie;

                           l)

                           primäť zúčastnené strany k tomu, aby sa zdržali jednostranného konania, ktoré ohrozuje realizovateľnosť riešenia založeného na existencii dvoch štátov, najmä v Jeruzaleme a v oblasti C okupovaného Západného brehu Jordánu;

                           m)

                           ako vyslanec pri kvartete pravidelne podávať správy o pokroku a vývoji rokovaní, ako aj o činnostiach kvarteta, a prispievať k príprave zasadnutí vyslancov pri kvartete na základe pozícií Únie a koordinácie s ďalšími členmi kvarteta;

                           n)

                           prispievať k vykonávaniu politiky Únie v oblasti ľudských práv v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení Únie o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky Únie s ohľadom na rezolúciu BR OSN 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní o ňom;

                           o)

                           prispievať k lepšiemu pochopeniu úlohy Únie medzi mienkotvornými subjektmi v regióne.

               2.   OZEÚ podporuje prácu VP v regióne a zabezpečuje prehľad všetkých činností Únie v regióne, ktoré súvisia s mierovým procesom na Blízkom východe.

            Článok 4
            Vykonávanie mandátu

               1.   OZEÚ je zodpovedný za vykonávanie mandátu pod vedením VP.

               2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.

               3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.

               4.   OZEÚ bude pravidelne navštevovať tento región a zabezpečí úzku koordináciu so zastupiteľským úradom Únie v Jeruzaleme, delegáciou Únie v Tel Avive, ako aj s ďalšími príslušnými delegáciami Únie v regióne.

            Článok 5
            Financovanie

               1.   Referenčná suma určená na úhradu výdavkov spojených s mandátom OZEÚ na obdobie do 29. februára 2020 je 1 730 000 EUR.

               2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.

               3.   Hospodárenie s výdavkami je predmetom zmluvy medzi OZEÚ a Komisiou.

               4.   OZEÚ zodpovedá Komisii za všetky výdavky až do schválenia záverečnej správy Komisiou, ktorou sa formalizuje finančné ukončenie mandátu.

            Článok 6
            Vytvorenie a zloženie tímu

               1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.

               2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov takto vyslaného personálu hradí vysielajúci orgán. Na výkon práce pre OZEÚ sa tiež môžu prideliť experti, ktorých do inštitúcií Únie vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.

               3.   Všetci členovia vyslaného personálu naďalej administratívne podliehajú vysielajúcemu orgánu a vykonávajú svoje povinnosti a konajú v záujme mandátu OZEÚ.

               4.   Personál OZEÚ je umiestnený spoločne s príslušným útvarom ESVČ, delegáciou Únie v Tel Avive a zastupiteľským úradom Únie v Jeruzaleme, aby sa zabezpečila súdržnosť a jednotnosť ich príslušných činností.

            Článok 7
            Výsady a imunity OZEÚ a personálu OZEÚ
            Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na takýto účel všetku potrebnú podporu.

            Článok 8
            Bezpečnosť utajovaných skutočností EÚ
            OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (2).

            Článok 9
            Prístup k informáciám a logistická podpora

               1.   Členské štáty, Komisia, ESVČ a Generálny sekretariát Rady zabezpečujú, aby mal OZEÚ prístup ku všetkým relevantným informáciám.

               2.   Delegácie Únie v regióne a/alebo členské štáty podľa potreby poskytujú logistickú podporu v regióne.

            Článok 10
            Bezpečnosť
            V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

                        a)

                        na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a vrátane pohotovostného plánu a evakuačného plánu misie;

                        b)

                        zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

                        c)

                        zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

                        d)

                        zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

            Článok 11
            Podávanie správ
            OZEÚ pravidelne podáva ústne a písomné správy VP a PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.

            Článok 12
            Koordinácia

               1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Podľa potreby sa usiluje o nadviazanie kontaktov s členskými štátmi. Činnosť OZEÚ sa koordinuje s činnosťami útvarov Komisie. OZEÚ pravidelne informuje delegácie Únie a misie členských štátov, najmä zastupiteľský úrad Únie v Jeruzaleme a delegáciu Únie v Tel Avive.

               2.   Na mieste sa udržiavajú úzke vzťahy s príslušnými vedúcimi misií členských štátov, vedúcimi delegácií Únie a vedúcimi misií SBOP. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ v úzkej koordinácii s vedúcim delegácie Únie v Tel Avive a zastupiteľským úradom Únie v Jeruzaleme na miestnej úrovni politicky usmerňuje vedúceho policajnej misie Európskej únie na palestínskych územiach (EUPOL COPPS) a vedúceho pomocnej hraničnej misie Európskej únie na hraničnom priechode v Rafahu (EU BAM Rafah). OZEÚ je tiež v spojení s inými medzinárodnými a regionálnymi aktérmi pôsobiacimi na mieste.

            Článok 13
            Pomoc súvisiaca s nárokmi
            OZEÚ a jeho personál pomáhajú pri poskytovaní informácií pri riešení všetkých nárokov a záväzkov, ktoré vyplývajú z mandátov predchádzajúcich OZEÚ pre mierový proces na Blízkom východe, a poskytujú administratívnu pomoc a prístup k príslušným spisom na tento účel.

            Článok 14
            Preskúmanie
            Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 31. januára 2019 správu o pokroku a do 30. novembra 2019 komplexnú správu o vykonávaní mandátu.

            Článok 15
            Nadobudnutie účinnosti
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Jeden členský štát (Spojené kráľovstvo) sa zúčastnil iba ako pozorovateľ a nepodpísal spoločnú deklaráciu prijatú na konferencii.

            (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Rady (EÚ) 2018/1485 z 28. septembra 2018 o stanovení pozície, ktorá sa má v mene Európskej únie prijať, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov, ktoré tvoria prílohu k Európskej dohode o medzinárodnej preprave nebezpečných tovarov po vnútrozemských vodných cestách (ADN)

text:
                  5.10.2018

                  SK

                  Úradný vestník Európskej únie

                  L 251/25

         ROZHODNUTIE RADY (EÚ) 2018/1485
         z 28. septembra 2018
         o stanovení pozície, ktorá sa má v mene Európskej únie prijať, pokiaľ ide o zmeny príloh k Európskej dohode o medzinárodnej cestnej preprave nebezpečných vecí (ADR) a predpisov, ktoré tvoria prílohu k Európskej dohode o medzinárodnej preprave nebezpečných tovarov po vnútrozemských vodných cestách (ADN)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Európska dohoda o medzinárodnej cestnej preprave nebezpečných vecí (ADR) nadobudla platnosť 29. januára 1968. Európska dohoda o medzinárodnej preprave nebezpečných tovarov po vnútrozemských vodných cestách (ADN) nadobudla platnosť 29. februára 2008.

                     (2)

                     Únia nie je zmluvnou stranou ADR ani ADN. Všetky členské štáty sú zmluvnými stranami ADR a 13 členských štátov EÚ je zmluvnými stranami ADN.

                     (3)

                     Podľa článku 14 ADR môže každá zmluvná strana navrhnúť jednu alebo viac zmien príloh k ADR. Pracovná skupina pre prepravu nebezpečného tovaru (WP.15) môže prijímať navrhované zmeny k týmto prílohám. Podľa článku 20 ADN navrhované zmeny predpisov, ktoré tvoria prílohu k ADN, môže prijímať správny výbor ADN. Takéto navrhované zmeny sa považujú za prijaté, pokiaľ do troch mesiacov odo dňa, keď ich generálny tajomník Organizácie Spojených národov rozošle, aspoň tretina zmluvných strán alebo päť z nich, ak tretina presahuje toto číslo, nezašle generálnemu tajomníkovi písomné oznámenie o svojich námietkach proti navrhovanej zmene.

                     (4)

                     Navrhované zmeny, ktoré prijali WP.15 a správny výbor ADN počas dvojročného obdobia 2016 – 2018 sa rozposlali zmluvným stranám ADR a ADN 1. júla 2018.

                     (5)

                     Navrhované zmeny rozhodujúcim spôsobom ovplyvnia obsah práva Únie, konkrétne smernice Európskeho parlamentu a Rady 2008/68/ES (1). V uvedenej smernici sa stanovujú požiadavky na prepravu nebezpečného tovaru po ceste, železnici alebo vnútrozemských vodných cestách v členských štátoch alebo medzi nimi s odkazom na ADR, Poriadok pre medzinárodnú železničnú prepravu nebezpečného (RID) v dodatku C k Dohovoru o medzinárodnej železničnej preprave (COTIF) a na ADN. V článku 4 smernice 2008/68/ES sa stanovuje, že preprava nebezpečného tovaru medzi členskými štátmi a tretími krajinami je povolená, pokiaľ je v súlade s požiadavkami ADR, RID alebo ADN, ak nie je v prílohách k uvedenej smernici uvedené inak. Na základe článku 8 smernice 2008/68/ES je Komisia splnomocnená prispôsobiť prílohy k uvedenej smernici vedeckému a technickému pokroku najmä s cieľom zohľadniť zmeny a doplnenia ADR, RID a ADN.

                     (6)

                     Navrhované zmeny, ktoré sa týkajú technických noriem alebo jednotných technických predpisov, majú za cieľ zaistiť bezpečnú a efektívnu prepravu nebezpečného tovaru a súčasne zohľadniť vedecký a technický pokrok v sektore a vývoj nových látok a výrobkov, ktoré počas prepravy predstavujú nebezpečenstvo. Rozvoj cestnej prepravy nebezpečného tovaru a prepravy po vnútrozemských vodných cestách, a to v rámci Únie, ako aj medzi Úniou a susediacimi krajinami, je kľúčovým prvkom spoločnej dopravnej politiky a zabezpečuje riadne fungovanie všetkých priemyselných odvetví, ktoré vyrábajú alebo využívajú tovar klasifikovaný ako nebezpečný podľa ADR a ADN.

                     (7)

                     Všetky navrhované zmeny sú odôvodnené a prospešné a Únia by ich preto mala podporiť. Pozícia, ktorá sa má v mene Únie prijať, pokiaľ ide o navrhované zmeny príloh k ADR a predpisov, ktoré tvoria prílohu k ADN, by preto mala byť založená na dodatku k tomuto rozhodnutiu,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať, pokiaľ ide o navrhované zmeny príloh k ADR a predpisov, ktoré tvoria prílohu k ADN, je založená dodatku k tomuto rozhodnutiu.
            Menšie zmeny navrhované zmeny príloh k ADR a predpisov, ktoré tvoria prílohu k ADN, možno dohodnúť bez ďalšieho rozhodnutia Rady v súlade s článkom 2.

            Článok 2
            Pozíciu stanovenú v článku 1, ktorá sa má v mene Únie prijať, pokiaľ ide o navrhované zmeny príloh k ADR, vyjadria tie členské štáty, ktoré sú zmluvnými stranami ADR, konajúc spoločne v záujme Únie.
            Pozíciu stanovenú v článku 1, ktorá sa má v mene Únie prijať, pokiaľ ide o navrhované zmeny predpisov, ktoré tvoria prílohu k ADN, vyjadria tie členské štáty, ktoré sú zmluvnými stranami ADN, konajúc spoločne v záujme Únie.

            Článok 3
            Odkaz na prijaté navrhované zmeny k prílohám k ADR a predpisov, ktoré tvoria prílohu k ADN, vrátane dátumu nadobudnutia ich platnosti, sa uverejní v Úradnom vestníku Európskej únie.

            Článok 4
            Toto rozhodnutie nadobúda účinnosť dňom jeho prijatia.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008, s. 13).

            PRÍLOHA

                        Návrh

                        Referenčný dokument

                        Oznámenie

                        Predmet

                        Poznámky

                        Pozícia EÚ

                        1

                        ECE/TRANS/WP.15/240

                           C.N.304.2018.TREATIES-XI.B.14

                        Návrh na zmenu príloh A a B k ADR

                        Technická zhoda na úrovni pracovnej skupiny pre prepravu nebezpečného tovaru – WP.15

                        Súhlasiť so zmenami

                        2

                        ECE/TRANS/WP.15/240/Add.1

                           C.N.304.2018.TREATIES-XI.B.14

                        Návrh na zmenu príloh A a B k ADR – Dodatok (opätovne vydané 8. júna 2018)

                        Technická zhoda na úrovni pracovnej skupiny pre prepravu nebezpečného tovaru – WP.15

                        Súhlasiť so zmenami

                        3

                        ECE/TRANS/WP.15/240/Corr.1

                           C.N.304.2018.TREATIES-XI.B.14

                        Návrh na zmenu príloh A a B k ADR – Korigendum (opätovne vydané 8. júna 2018)

                        Technická zhoda na úrovni pracovnej skupiny pre prepravu nebezpečného tovaru – WP.15

                        Súhlasiť so zmenami

                        4

                        ECE/ADN/45

                           C.N.297.2018.TREATIES-XI.D.6

                        Návrh na zmenu Priložených predpisov k ADN

                        Technická zhoda na úrovni správneho výboru ADN

                        Súhlasiť so zmenami


title: Rozhodnutie Rady (EÚ) 2018/1486 z 28. septembra 2018 o pozícii, ktorá sa má v mene Európskej únie prijať v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu

text:
                  5.10.2018

                  SK

                  Úradný vestník Európskej únie

                  L 251/28

         ROZHODNUTIE RADY (EÚ) 2018/1486
         z 28. septembra 2018
         o pozícii, ktorá sa má v mene Európskej únie prijať v Podvýbore pre clá zriadenom Dohodou o pridružení medzi Európskou úniou a jej členskými štátmi na jednej strane a Ukrajinou na strane druhej, pokiaľ ide o nahradenie protokolu I k uvedenej dohode týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na Regionálny dohovor o paneuro-stredomorských preferenčných pravidlách pôvodu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     V súlade s rozhodnutím Rady 2014/668/EÚ (1) Únia podpísala Dohodu o pridružení medzi Európskou úniou a jej členskými štátmi na jednej strane a Ukrajinou na strane druhej (2) (ďalej len „dohoda“), ktorá nadobudla platnosť 1. septembra 2017.

                     (2)

                     Podľa článku 39 ods. 1 protokolu I k dohode (ďalej len „protokol I“) Podvýbor pre clá zriadený podľa článku 83 kapitoly 5 hlavy IV dohody (ďalej len „Podvýbor pre clá“) môže prijať zmeny ustanovení uvedeného protokolu.

                     (3)

                     V zmysle článku 39 ods. 2 protokolu I Podvýbor pre clá môže po pristúpení Ukrajiny k regionálnemu dohovoru o paneuro-stredomorských pravidlách pôvodu (3) (ďalej len „dohovor“) takisto rozhodnúť o nahradení pravidiel pôvodu stanovených v uvedenom protokole pravidlami pripojenými k dohovoru.

                     (4)

                     Dohovorom sa zavádzajú ustanovenia o pôvode tovaru, s ktorým sa obchoduje podľa príslušných dohôd uzatvorených medzi zmluvnými stranami, ktoré vo vzťahu k Únii nadobudli platnosť 1. mája 2012 a vo vzťahu k Ukrajine 1. februára 2018.

                     (5)

                     Podvýbor pre clá má prijať rozhodnutie o nahradení protokolu I týkajúceho sa vymedzenia pojmu „výrobky s pôvodom“ a metód administratívnej spolupráce novým protokolom, ktorý odkazuje na dohovor.

                     (6)

                     Je vhodné stanoviť pozíciu, ktorá sa má prijať v mene Únie v Podvýbore pre clá, keďže rozhodnutie Podvýboru pre clá bude pre Úniu záväzné.

                     (7)

                     V článku 6 dohovoru sa stanovuje, že každá zmluvná strana má prijať primerané opatrenia na zabezpečenie toho, aby sa tento dohovor účinne uplatňoval. Na tento účel by sa mal protokol I nahradiť novým protokolom, ktorý v súvislosti s pravidlami pôvodu odkazuje na dohovor.

                     (8)

                     Pozícia, ktorá sa má v mene Únie prijať v Podvýbore pre clá, by mala byť preto založená na návrhu rozhodnutia pripojenom k tomuto rozhodnutiu.

                     (9)

                     Keďže rozhodnutím Podvýboru pre clá sa zmení protokol I, malo by sa uverejniť v Úradnom vestníku Európskej únie.

                     (10)

                     V Podvýbore pre clá bude Úniu v súlade s článkom 17 ods. 1 Zmluvy o Európskej únii zastupovať Komisia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať v Podvýbore pre clá zriadenom podľa článku 83 Dohody o pridružení medzi Európskou úniou a jej členskými štátmi na jednej strane a Ukrajinou na strane druhej („Podvýbor pre clá“), je založená na návrhu rozhodnutia pripojenom k tomuto rozhodnutiu.

            Článok 2
            Menšie technické opravy k návrhu rozhodnutia uvedenému v článku 1 môžu zástupcovia Únie v Podvýbore pre clá schváliť bez ďalšieho rozhodnutia Rady.

            Článok 3
            Toto rozhodnutie je určené Komisii.

            V Bruseli 28. septembra 2018

                  Za Radu

                  predsedníčka

               M. SCHRAMBÖCK

            (1)  Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).

            (2)  Ú. v. EÚ L 161, 29.5.2014, s. 3.

            (3)  Ú. v. EÚ L 54, 26.2.2013, s. 4.

            NÁVRH
            ROZHODNUTIE PODVÝBORU EÚ A UKRAJINY PRE CLÁ č. …/2018
            z …,
            ktorým sa nahrádza Protokol I k Dohode o pridružení medzi EÚ a Ukrajinou týkajúci sa vymedzenia pojmu „výrobky s pôvodom“ a metód administratívnej spolupráce
            PODVÝBOR EÚ A UKRAJINY PRE CLÁ,
            so zreteľom na Dohodu o pridružení medzi Európskou úniou a jej členskými štátmi na jednej strane a Ukrajinou na strane druhej (1), a najmä na jej článok 26 ods. 2,
            so zreteľom na protokol I k Dohode o pridružení medzi Európskou úniou a jej členskými štátmi na jednej strane a Ukrajinou na strane druhej týkajúci sa vymedzenia pojmu „výrobky s pôvodom“ a metód administratívnej spolupráce,
            keďže:

                        (1)

                        V článku 26 ods. 2 Dohody o pridružení medzi Európskou úniou a jej členskými štátmi na jednej strane a Ukrajinou na strane druhej (ďalej len „dohoda“) sa v súvislosti s pravidlami pôvodu odkazuje na protokol I k dohode (ďalej len „protokol I“).

                        (2)

                        Dohoda nadobudla platnosť 1. septembra 2017.

                        (3)

                        V článku 39 protokolu I k dohode sa stanovuje, že Podvýbor pre clá zriadený podľa článku 83 kapitoly 5 hlavy IV dohody môže prijať zmeny ustanovení uvedeného protokolu a nahradiť pravidlá pôvodu stanovené v uvedenom protokole.

                        (4)

                        Účelom Regionálneho dohovoru o paneuro-stredomorských preferenčných pravidlách pôvodu (2) (ďalej len „dohovor“) je nahradiť protokoly o pravidlách pôvodu v súčasnosti platné v krajinách paneuro-stredomorskej oblasti jediným právnym aktom.

                        (5)

                        Európska únia dohovor podpísala 15. júna 2011. Spoločný výbor zriadený podľa článku 3 ods. 1 dohovoru 16. mája 2017 rozhodol, že Ukrajina by mala byť prizvaná, aby pristúpila k dohovoru (3).

                        (6)

                        Európska únia uložila svoju listinu o prijatí u depozitára dohovoru 26. marca 2012. Ukrajina uložila svoju listinu o prijatí u depozitára dohovoru 19. decembra 2017. V dôsledku toho a na základe uplatnenia článku 10 ods. 2 a 3 dohovoru nadobudol dohovor platnosť vo vzťahu k Únii 1. mája 2012 a vo vzťahu k Ukrajine 1. februára 2018.

                        (7)

                        Protokol I by sa preto mal nahradiť novým protokolom odkazujúcim na dohovor,

                  PRIJALA TOTO ROZHODNUTIE:

               Článok 1
               Protokol I k Dohode o pridružení medzi Európskou úniou a jej členskými štátmi na jednej strane a Ukrajinou na strane druhej týkajúci sa vymedzenia pojmu „výrobky s pôvodom“ a metód administratívnej spolupráce sa nahrádza textom uvedeným v prílohe k tomuto rozhodnutiu.

               Článok 2
               Toto rozhodnutie sa uverejní v Úradnom vestníku Európskej únie.

               Článok 3
               Toto rozhodnutie nadobúda účinnosť dňom jeho prijatia.
               Uplatňuje sa od …

               V … dňa …

                     Za Podvýbor EÚ a Ukrajiny pre clá

                     predseda

               (1)  Ú. v. EÚ L 161, 29.5.2014, s. 3.

               (2)  Ú. v. EÚ L 54, 26.2.2013, s. 4.

               (3)  Rozhodnutie č. 1/2017 Spoločného výboru Regionálneho dohovoru o paneuro-stredomorských preferenčných pravidlách pôvodu zo 16. mája 2017, pokiaľ ide o žiadosť Ukrajiny stať sa zmluvnou stranou Regionálneho dohovoru o paneuro-stredomorských preferenčných pravidlách pôvodu [2017/1367](Ú. v. EÚ L 191, 22.7.2017, s. 11).

            PRÍLOHA
            Protokol I
            týkajúci sa vymedzenia pojmu „výrobky s pôvodom“ a metód administratívnej spolupráce

               Článok 1
               Uplatniteľné pravidlá pôvodu

                  1.   Na účely vykonávania tejto dohody sa uplatňuje dodatok I a príslušné ustanovenia dodatku II k Regionálnemu dohovoru o paneuro-stredomorských preferenčných pravidlách pôvodu (1) (ďalej len „dohovor“).

                  2.   Všetky odkazy na „príslušnú dohodu“ v dodatku I a v príslušných ustanoveniach dodatku II k dohovoru sa považujú za odkazy na túto dohodu.

               Článok 2
               Urovnávanie sporov

                  1.   Spory, ktoré vzniknú v súvislosti s postupmi overovania podľa článku 32 dodatku I k dohovoru a ktoré nie je možné vyriešiť medzi colnými orgánmi žiadajúcimi o overenie a colnými orgánmi zodpovednými za vykonanie tohto overenia, sa postupujú Podvýboru pre clá. Ustanovenia o mechanizme na urovnávanie sporov v kapitole 14 (Urovnávanie sporov) hlavy IV (Obchod a záležitosti súvisiace s obchodom) tejto dohody sa neuplatňujú.

                  2.   Urovnávanie sporov medzi dovozcom a colnými orgánmi dovážajúcej krajiny sa vo všetkých prípadoch riadi právnymi predpismi uvedenej krajiny.

               Článok 3
               Zmeny protokolu
               Podvýbor pre clá môže rozhodnúť o zmenách ustanovení tohto protokolu.

               Článok 4
               Odstúpenie od dohovoru

                  1.   Ak Európska únia alebo Ukrajina písomne oznámi depozitárovi dohovoru svoj zámer odstúpiť od dohovoru v súlade s článkom 9 dohovoru, Európska únia a Ukrajina bezodkladne začnú rokovania o pravidlách pôvodu na účely vykonávania tejto dohody.

                  2.   Do nadobudnutia platnosti takýchto novo dohodnutých pravidiel pôvodu sa na túto dohodu naďalej uplatňujú pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru uplatniteľné v okamihu odstúpenia od dohovoru. Od okamihu odstúpenia od dohovoru sa však pravidlá pôvodu obsiahnuté v dodatku I a v prípade potreby aj príslušné ustanovenia dodatku II k dohovoru vykladajú tak, aby umožňovali dvojstrannú kumuláciu len medzi Európskou úniou a Ukrajinou.

               Článok 5
               Prechodné ustanovenia – kumulácia
               Bez ohľadu na článok 16 ods. 5 a článok 21 ods. 3 dodatku I k dohovoru, keď sa kumulácia týka len štátov EZVO, Faerských ostrovov, Európskej únie, Turecka, účastníkov procesu stabilizácie a pridruženia, Moldavskej republiky, Gruzínska a Ukrajiny, za dôkaz o pôvode možno považovať sprievodné osvedčenie EUR.1 alebo vyhlásenie o pôvode.

               (1)  Ú. v. EÚ L 54, 26.2.2013, s. 4.


title: Rozhodnutie Rady (EÚ) 2018/1509 z 2. októbra 2018, ktorým sa vymenúva člen Výboru regiónov navrhnutý Spolkovou republikou Nemecko

text:
                  11.10.2018

                  SK

                  Úradný vestník Európskej únie

                  L 255/14

         ROZHODNUTIE RADY (EÚ) 2018/1509
         z 2. októbra 2018,
         ktorým sa vymenúva člen Výboru regiónov navrhnutý Spolkovou republikou Nemecko
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh nemeckej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Wolfganga SCHMIDTA sa uvoľnilo jedno miesto člena Výboru regiónov;

               PRIJALA TOTO ROZHODNUTIE:

            Článok 1
            Na zvyšný čas súčasného funkčného obdobia, ktoré trvá do 25. januára 2020, sa za člena Výboru regiónov vymenúva:

                        —

                        pani Annette TABBAROVÁ, Staatsrätin, Bevollmächtigte der Freien und Hansestadt Hamburg beim Bund, der Europäischen Union und für auswärtige Angelegenheiten.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 2. októbra 2018

                  Za Radu

                  predseda

               H. LÖGER

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Rady (EÚ) 2018/1560 z 15. októbra 2018, ktorým sa stanovuje pozícia, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rozhodnutia Výboru pre DHP ohľadom pristúpenia Chorvátskej republiky k Európskej únii

text:
                  18.10.2018

                  SK

                  Úradný vestník Európskej únie

                  L 261/19

         ROZHODNUTIE RADY (EÚ) 2018/1560
         z 15. októbra 2018,
         ktorým sa stanovuje pozícia, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rozhodnutia Výboru pre DHP ohľadom pristúpenia Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie (ďalej len „ZFEÚ“), a najmä na jej článok 207 a článok 218 ods. 9,
         so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“) (1),
         so zreteľom na návrh Európskej komisie,
         keďže:

                     (1)

                     Dohoda bola v mene Únie podpísaná 26. novembra 2008 na základe rozhodnutia Rady 2009/156/ES (2) a predbežne sa vykonáva od 3. septembra 2016.

                     (2)

                     Zmluva o pristúpení Chorvátskej republiky k Európskej únii bola podpísaná 9. decembra 2011 a nadobudla platnosť 1. júla 2013.

                     (3)

                     Chorvátska republika pristúpila k dohode uložením aktu o pristúpení 8. novembra 2017.

                     (4)

                     Podľa článku 77 dohody môže Výbor pre DHP rozhodnúť o akýchkoľvek pozmeňujúcich opatreniach, ktoré môžu byť potrebné v súvislosti s pristúpením nových členských štátov k Únii.

                     (5)

                     Je vhodné stanoviť pozíciu, ktorá sa má v mene Únie zaujať, pokiaľ ide o prijatie rozhodnutia Výboru pre DHP na jeho výročnom zasadnutí ohľadom zmien dohody, ktoré sú potrebné v súvislosti s pristúpením Chorvátskej republiky k Únii,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie zaujať vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, pokiaľ ide o prijatie rozhodnutia Výboru pre DHP na jeho výročnom zasadnutí ohľadom pristúpenia Chorvátskej republiky k Únii, je založená na návrhu rozhodnutia Výboru pre DHP pripojenom k tomuto rozhodnutiu.

            Článok 2
            Rozhodnutie Výboru pre DHP sa po jeho prijatí uverejní v Úradnom vestníku Európskej únie.

            V Luxemburgu 15. októbra 2018

                  Za Radu

                  predsedníčka

               F. MOGHERINI

            (1)  Ú. v. EÚ L 59, 3.3.2009, s. 3.

            (2)  Rozhodnutie Rady 2009/156/ES z 21. novembra 2008 o podpise a predbežnom vykonávaní Dočasnej dohody o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (Ú. v. EÚ L 59, 3.3.2009, s. 1).

            NÁVRH
            ROZHODNUTIE VÝBORU PRE DHP č. …/2018
            zriadeného Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej
            z …
            týkajúce sa pristúpenia Chorvátskej republiky k Európskej únii,
            VÝBOR PRE DHP,
            so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“), ktorá bola podpísaná v Abidžane 26. novembra 2008 a predbežne sa vykonáva od 3. septembra 2016, a najmä na jej články 76, 77 a 81,
            so zreteľom na Zmluvu o pristúpení Chorvátskej republiky k Európskej únii (ďalej len „Únia“) a akt o pristúpení k dohode, ktorý Chorvátska republika uložila 8. novembra 2017,
            keďže:

                        (1)

                        Dohoda sa uplatňuje na jednej strane na územia, na ktorých sa uplatňuje Zmluva o fungovaní Európskej únie a za podmienok stanovených v uvedenej zmluve, a na druhej strane na územie Pobrežia Slonoviny.

                        (2)

                        Podľa článku 77 ods. 3 dohody môže Výbor pre DHP rozhodnúť o akýchkoľvek pozmeňujúcich opatreniach, ktoré môžu byť potrebné v súvislosti s pristúpením nových členských štátov k Únii,

                  PRIJAL TOTO ROZHODNUTIE:

               Článok 1
               Chorvátska republika ako zmluvná strana dohody rovnakým spôsobom ako ostatné členské štáty Únie prijíma a berie na vedomie znenie dohody, ako aj príloh, protokolov a vyhlásení, ktoré sú k nej pripojené.

               Článok 2
               Článok 81 dohody sa nahrádza takto:

                     „Článok 81
                     Autentické znenia
                     Táto dohoda je vyhotovená v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.“

               Článok 3
               Únia oznámi Pobrežiu Slonoviny chorvátske znenie dohody.

               Článok 4

                  1.   Ustanovenia dohody sa uplatňujú na tovar vyvážaný buď z Pobrežia Slonoviny do Chorvátskej republiky alebo z Chorvátskej republiky do Pobrežia Slonoviny, ktorý spĺňa pravidlá pôvodu platné na území zmluvných strán dohody a ktorý bol k 3. septembru 2016 v colnom režime tranzit alebo v dočasnom uskladnení, v colnom sklade alebo v slobodnom pásme v Pobreží Slonoviny alebo v Chorvátskej republike.

                  2.   V prípadoch uvedených v odseku 1 sa poskytuje preferenčné zaobchádzanie pod podmienkou, že colným orgánom dovážajúcej krajiny sa do štyroch mesiacov od nadobudnutia účinnosti tohto rozhodnutia predloží dôkaz o pôvode dodatočne vydaný colnými orgánmi vyvážajúcej krajiny.

               Článok 5
               Pobrežie Slonoviny sa zaväzuje, že nevznesie žiadne nároky a žiadosti, nezavedie žiadne nápravné opatrenia, ani nezmení alebo nezruší žiadnu koncesiu podľa článkov XXIV.6 a XXVIII Všeobecnej dohody o clách a obchode (GATT) z roku 1994 alebo článku XXI Všeobecnej dohody o obchode so službami (GATS) v súvislosti s pristúpením Chorvátskej republiky k Únii.

               Článok 6
               Toto rozhodnutie nadobúda účinnosť dňom jeho podpisu.
               Články 3 a 4 sa však uplatňujú od 3. septembra 2016.

               V …

                     Za Pobrežie Slonoviny

                     Za Európsku úniu